**Приложение № 9 Образец!**

****

Р Е П У Б Л И К А Б Ъ Л Г А Р И Я

Министър на здравеопазването

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ДОГОВОР № …………………**

**ЗА ВЪЗЛАГАНЕ НА КОНТРОЛА НА ПУБЛИЧНО ПРЕДПРИЯТИЕ – ЕДНОЛИЧНО ДРУЖЕСТВО С ОГРАНИЧЕНА ОТГОВОРНОСТ  
“……………………………………………………..” ЕООД, ГР. …………**

Днес................... , на основание чл. 52, ал.1 от Правилника за прилагане на Закона за публичните предприятия и/или чл. 62, ал.8 от Закона за лечебните заведения /ЗЛЗ/, чл. 144, ал. 3 от Търговския закон и чл. 52, ал. 1 и чл. 54, ал. 1 от ППЗПП във връзка с протокол № РД-16-………………….. от .............................. г. за определяне на контрольор на **“………………………………………” ЕООД, гр……………………….,** се сключи настоящият договор между:

**…………………………………………… - министър на здравеопазването,**  упражняващ правата на държавата като едноличен собственик на капитала в **“…………………………………………………….” ЕООД, гр………………………………**, наричан ВЪЗЛОЖИТЕЛ, от една страна

и

### ……………………………………………………………………………………………………...

живущ/а в гр…………………………………………………………………….….……….…….,

ЛК № ……………....….., изд. на …………………….. г. от МВР - …………..……..……....,

ЕГН: …………..……………., сл. тел. ……………………, моб. тел.: ………..……..……..,

наричан по-долу КОНТРОЛЬОР, от друга страна за следното:

# І. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а КОНТРОЛЬОРЪТ приема да осъществява контрол на публичното предприятие - еднолично дружество с ограничена отговорност **“…………………………………” ЕООД, гр. ………………………..**, в съответствие с действащото законодателство, учредителния акт и настоящия договор.

# ІІ. СРОК НА ДОГОВОРА

**Чл. 2.** Настоящият договор се сключва за срок от 3 /три/ години, считано от ……………………..

# ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 3.** ВЪЗЛОЖИТЕЛЯТ осигурява чрез управителя достъп до информацията за публичното предприятие – еднолично дружество с ограничена отговорност за изпълнение на задълженията на КОНТРОЛЬОРА по този договор.

**Чл. 4.** ВЪЗЛОЖИТЕЛЯТ има право да изисква от КОНТРОЛЬОРА и да получава необходимата му информация и отчети за дейността на публичното предприятие – еднолично дружество с ограничена отговорност и изпълнението на бизнес програмата.

**Чл. 5.** ВЪЗЛОЖИТЕЛЯТ изисква становището на КОНТРОЛЬОРА по бизнес програмата за дейността на публичното предприятие – еднолично дружество с ограничена отговорност.

# ІV. ПРАВА И ЗАДЪЛЖЕНИЯ НА КОНТРОЛЬОРА

**Чл. 6.** КОНТРОЛЬОРЪТ има право:

1. да осъществява контрол за изпълнението на законите, подзаконовите нормативни актове и разпорежданията на едноличния собственик на капитала;

2. да осъществява контрол за законосъобразното и целесъобразно опериране с парични средства и материалните ценности и да предлага на ВЪЗЛОЖИТЕЛЯ сезиране на компетентните органи за извършване на финансова инспекция или друг вид проверки;

3. да следи за опазване на имуществото на публичното предприятие – еднолично търговско дружество с ограничена отговорност и за ползването му по предназначение и съобразно действащата нормативна уредба;

4. да изисква от управителя и да получава копия от отчетите, годишния баланс, справки за финансовите дела, бизнес програмата и др.;

5. да участва като наблюдател в преговорите със синдикалните организации в публичното предприятие – еднолично дружество с ограничена отговорност, както и в преговорите с външни клиенти и кредитори;

6. да предлага мерки за отстраняване на констатирани пропуски и нарушения.

**Чл. 7.** КОНТРОЛЬОРЪТ е длъжен:

1. да следи за размера на капитала на публичното предприятие – еднолично дружество с ограничена отговорност и да съгласува предложенията на управителя за увеличаване или намаляване на капитала на дружеството;

2. да съгласува предложенията на управителя за придобиване и разпореждане с дълготрайни активи (вкл. бракуване на дълготрайни активи) и за наем на недвижими имоти;

3. да следи за спазване на дружествения договор, за опазване на имуществото на дружеството и изпълнението на задълженията на управителя на публичното предприятие - еднолично дружество с ограничена отговорност;

4. да не се намесва в оперативното управление на публичното предприятие - еднолично дружество с ограничена отговорност;

5. да дава отчети пред ВЪЗЛОЖИТЕЛЯ за осъществения контрол съобразно задълженията си по този договор на всяко тримесечие и след приключване на годината в срок до 30-то число на месеца след приключване на съответното тримесечие или година, в които да прави предложения по т.6 на предходния член.

6. да не огласява станали му известни сведения, служебна информация и търговски тайни на публичното предприятие – еднолично търговско дружество.

# V. ВЪЗНАГРАЖДЕНИЕ НА КОНТРОЛЬОРА

**Чл. 8.** (1) КОНТРОЛЬОРЪТ получава месечно възнаграждение, формирано по реда на чл. 56 от Правилника за прилагане на Закона за публичните предприятия и в съответствие с решението на едноличния собственик на капитала по чл. 56, ал. 13 от ППЗПП.

(2) ВЪЗЛОЖИТЕЛЯТ не гарантира размера на възнаграждението на КОНТРОЛЬОРА и не го компенсира при липса на средства в публичното предприятие - еднолично дружество с ограничена отговорност. В случай на промяна на нормативната уредба по отношение на размера на възнаграждението на КОНТРОЛЬОРА, възнаграждението се преизчислява от датата на влизане в сила на съответния нормативен акт.

(3) Изплащането на възнаграждението е за сметка на разходите на публичното предприятие за заплати и други възнаграждения. КОНТРОЛЬОРЪТ не получава възнаграждение за изпълнение на задълженията си по този договор в случай, че заема длъжност или изпълняват функции, които са посочени в закон като пречка за получаване на възнаграждение.

**Чл. 9.** ВЪЗЛОЖИТЕЛЯТ има право да намалява за срок до три месеца определеното по този договор месечно възнаграждение на КОНТРОЛЬОРА с до 50 на сто при нарушение или неизпълнение на решение или разпореждане на ВЪЗЛОЖИТЕЛЯ, при неизпълнение на задължения по този договор или нанесена вреда на публичното предприятие.

# VІ. ПРЕКРАТЯВАНЕ НА ДОГОВОРА И ОБЕЗЩЕТЕНИЯ

**Чл. 10.** (1) Договорът се прекратява с изтичане на срока по чл.2.

(2) Договорът се прекратява преди изтичане на срока:

1. по взаимно съгласие на страните;

2. с тримесечно предизвестие от страна на КОНТРОЛЬОРА;

3. с едномесечно предизвестие от страна на ВЪЗЛОЖИТЕЛЯ;

4. при преобразуване или прекратяване на дружеството, както и при промяна на собственика на мажоритарния дял от капитала му;

5. в случай на смърт или поставяне под запрещение на КОНТРОЛЬОРА, съответно в случай на обявяване в несъстоятелност;

6. при възникване на някое от обстоятелствата, обуславящо забрана или ограничение за КОНТРОЛЬОРА, съгласно действащата нормативна уредба;

7. при обективна невъзможност за КОНТРОЛЬОРА да изпълнява задълженията си за повече от 3 месеца;

8. при осъждане за извършено умишлено престъпление от общ характер;

9. при несъвместимост с изискванията по чл. 20 от Закона за публичните предприятия;

10. при тежко нарушение или системно неизпълнение на задължения;

11. при влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество.

(3) Прекратяването на договора не освобождава КОНТРОЛЬОРА от отговорност по чл. 145 от Търговския закон.

**Чл. 11.** При прекратяване на договора по реда на чл. 10, ал. 2, т. 4 или при прекратяване едностранно от ВЪЗЛОЖИТЕЛЯ без виновно поведение на КОНТРОЛЬОРА, той има право на обезщетение в размер на определеното му по реда на раздел V от договора възнаграждение за един месец.

**Чл. 12.** КОНТРОЛЬОРЪТ се осигурява за всички осигурени социални рискове съгласно Кодекса за социално осигуряване /КСО/ за сметка на публичното предприятие, което има качеството на осигурител по реда на чл. 5, ал. 1 от КСО.

# VІІ. ДРУГИ УСЛОВИЯ

**Чл. 13.** Този договор може да бъде изменен само по взаимно съгласие на страните, изразено в писмена форма. Измененията, които произтичат от промяна в нормативната уредба, не подлежат на допълнително договаряне и са действителни от влизането в сила на съответния нормативен акт.

**Чл. 14.** Възникналите спорове между страните по този договор и неуредените в него въпроси се решават в съответствие с действащото гражданско законодателство.

Настоящият договор се състави и подписа в три еднакви екземпляра – по един за всяка от страните и един за контролираното публичното предприятие - еднолично дружество с ограничена отговорност.

**КОНТРОЛЬОР на ВЪЗЛОЖИТЕЛ:**

**“…………………………” ЕООД, МИНИСТЪР НА**

**ГР. ……………… ЗДРАВЕОПАЗВАНЕТО:**

................................................ ..........................................

**/…………………………/ /…………………………/**